Balaame o araba a re: ‘O dirile gore ke lebege ke le sematla. Fa nkabo ke na le tšhaka ke ne ke tla go bolaya!’ 53 Jaanong ba isa Jesu kwa moperesiting yo mogolo, mme baperesiti botlhe ba bagolo le banna ba bagolwane le bakwadi ba kopana.+ 54 Mme Petere, a le kgakajana, a mo sala morago+ go ya go fitlha kwa lolwapeng lwa moperesiti yo mogolo; o ne a ntse mmogo le batlhokomedi ba ntlo a ikomosa fa pele ga molelo o o bonesitseng. 55 Fa go sa ntse go ntse jalo baperesiti ba bagolo le Sanehederine yotlhe ba ne ba batla bosupi kaga Jesu gore ba mmolaye,+ mme ba ne ba sa bo bone.+ 56 Eleruri, ba le bantsi ba ne ba ntsha bosupi jwa maaka ka ene,+ mme bosupi jwa bone bo ne bo sa dumalane.+ 57 Gape, bangwe ba ne ba ema ba naya bosupi jwa maaka ka ene, ba re: 58 “Re ne ra mo utlwa a re, ‘Ke tla digela tempele eno fa fatshe e e neng ya dirwa ka diatla mme mo malatsing a le mararo ke tla aga e nngwe e e sa dirwang ka diatla.’”+ 59 Mme le mo mabakeng ano bosupi jwa bone bo ne bo sa dumalane.